จักรพรรดิฟรีดริชที่ 2 แห่งจักรวรรดิโรมันอันศักดิ์สิทธิ์

| จักรพรรดิฟรีดริชที่ 2 |
| --- | --- |
ภาพจาก  "Manfred manuscript"  (Biblioteca Vaticana, Pal. lat 1071) of De arte venandi cum avibus.
จักรวรรดิโรมันอันศักดิ์สิทธิ์
ครองราชย์: 22 พฤศจิกายน ค.ศ.1220 – 17 กรกฎาคม ค.ศ.1245
ราชาภิเษก: 22 พฤศจิกายน ค.ศ.1220 (โรม)
ก่อนหน้า: จักรพรรดิออทโทที่ 4
ถัดไป: ว่าง
กษัตริย์แห่งซิซิลี
ครองราชย์: ค.ศ.1198–1250
ราชาภิเษก: 3 กันยายน ค.ศ.1198 (ปาแลร์โม)
ก่อนหน้า: จักรพรรดิไฮน์ริชที่ 6
ถัดไป: คอนราดที่ 4
กษัตริย์แห่งเยอรมัน กษัตริย์แห่งโรมันอย่างเป็นทางการ
ครองราชย์: 1212–1220
ราชาภิเษก: 9 ธันวาคม ค.ศ.1212 (ไมนทซ์) 25 กรกฎาคม ค.ศ.1215 (อาเคิน)
ก่อนหน้า: จักรพรรดิออทโทที่ 4
ถัดไป: ไฮน์ริช (7)
กษัตริย์แห่งอิตาลี
ครองราชย์: 22 พฤศจิกายน ค.ศ.1220 – 13 ธันวาคม ค.ศ.1250
ก่อนหน้า: จักรพรรดิออทโทที่ 4
ถัดไป: คอนราดที่ 4
กษัตริย์แห่งเยรูซาเลม
ครองราชย์: ค.ศ.1225–1228
ราชาภิเษก: 18 มีนาคม ค.ศ.1229, เยรูซาเลม
ก่อนหน้า: อิซาเบลลาที่ 2
ถัดไป: คอนราดที่ 4

ประสูติ: 26 ธันวาคม ค.ศ.1194 เจซี (แคว้นมาร์เค), ราชอาณาจักรอิตาลี
สวรรคต: 13 ธันวาคม ค.ศ. 1250(1250-12-13) (55 ปี) Castel Fiorentino, ฟอจจา,(แคว้นปุลยา), ราชอาณาจักรซิซิลี
ฝังพระศพ: Cathedral of Palermo
คู่อภิเษก: คอนสแตนแห่งอารากอน อิซาเบลลาที่ 2 แห่งเยรูซาเลม อิซาเบลลาแห่งอังกฤษ Bianca Lancia (?)
พระราชบุตร: ไฮน์ริช (7) แห่งเยอรมัน คอนราดที่ 4 แห่งเยอรมัน Henry, Governor of Sicily Margaret Constance (Anna) of Nicaea Manfred, King of Sicily Violante, Countess of Caserta Enzo of Sardinia
ราชวงศ์: ราชวงศ์โฮเอินชเตาเฟิน
พระราชบิดา: จักรพรรดิไฮน์ริชที่ 6
พระราชมารดา: คอนสแตนส์ ราชินีแห่งซิซิลี
ศาสนา: โรมันคาทอลิก
จักรพรรดิฟรีดริชที่ 2 แห่งจักรวรรดิโรมันศักดิ์สิทธิ์
จักรพรรดิฟรีดริชที่ 2 แห่งจักรวรรดิโรมันอันศักดิ์สิทธิ์ (อิตาลี: Federico II del Sacro Romano Impero; เยอรมัน: Friedrich II 26 ธันวาคม พ.ศ. 1737–13 ธันวาคม พ.ศ. 1793) เสด็จพระราชสมภพที่นครเจซี ประเทศอิตาลี เป็นพระราชนัดดาของจักรพรรดิฟรีดิชที่ 1 ขึ้นครองราชย์แทนจักรพรรดิไฮน์ริชที่ 6 แห่งโรมันอันศักดิ์สิทธิ์ เมื่อ พ.ศ. 1763 และทรงเป็นจักรพรรดิองค์สุดท้ายของราชวงศ์โฮเฮนสเตาเฟ็น ทรงเป็นกษัตริย์แห่งซิชิลีเมื่อ พ.ศ. 1741 และกษัตริย์แห่งเยอรมนีเมื่อ พ.ศ. 1755
ฟรีดริชที่ 2 เป็นหนึ่งในบุคคลผู้ทรงอิทธิพลที่สุดในยุคกลาง โดยปกครองดินแดนอันกว้างใหญ่ ตั้งแต่ซิซิลี ผ่านอิตาลี ไปจนถึงเยอรมนีตอนเหนือ ด้วยพระราชกรณียกิจที่หลากหลายและบุคลิกภาพอันกระตือรือร้น ฟรีดริชที่ 2 ทรงได้รับการยกย่องว่าเป็นจักรพรรดิที่ยิ่งใหญ่ที่สุดของเยอรมัน และอาจกล่าวได้ว่าเป็นผู้ปกครองที่โดดเด่นที่สุดในยุคกลางทั้งหมด ในอาณาจักรซิซิลีและส่วนใหญ่ของอิตาลี ฟรีดริชได้ต่อยอดจากผลงานของผู้ปกครองนอร์มันก่อนหน้า โดยสร้างรัฐแบบสมบูรณาญาสิทธิราชย์ที่มีระบบราชการทางโลกที่มีประสิทธิภาพ เพื่อเป็นการลดอิทธิพลของศาสนจักร พระองค์เป็นที่รู้จักในพระฉายานาม "Stupor mundi" (มหัศจรรย์แห่งโลก) และยังคงมีชื่อเสียงในฐานะบุรุษเรอเนซองส์ผู้ล้ำยุคและผู้รอบรู้ พระองค์ได้รับการยกย่องว่าเป็นนักการเมืองผู้มีวิสัยทัศน์ นักวิทยาศาสตร์ นักวิชาการ นักคณิตศาสตร์ สถาปนิก กวี และนักประพันธ์เพลง นอกจากนี้พระองค์ยังพูดได้ถึง 6 ภาษา ได้แก่ ละติน ซิซิลี เยอรมันตอนบนยุคกลาง ฝรั่งเศสยุคเก่า กรีก และอาหรับ ในฐานะผู้สนับสนุนวิทยาศาสตร์และศิลปะอย่างกระตือรือร้น ฟรีดริชที่ 2 มีบทบาทสำคัญในการส่งเสริมวรรณกรรมผ่านสำนักกวีนิพนธ์ซิซิลี พระราชวังจักรวรรดิ-ราชวงศ์อันงดงามของพระองค์ที่ปาแลร์โมและฟอจจา ซึ่งเริ่มต้นประมาณปี ค.ศ. 1220 เป็นสถานที่ที่มีการใช้รูปแบบวรรณกรรมในภาษาอิตาโล-โรมานซ์ (Italo-Romance) เป็นครั้งแรก โดยเฉพาะในภาษาซิซิลี บทกวีนิพนธ์ที่เกิดจากสำนักกวีของพระองค์มีอิทธิพลอย่างมากต่อวรรณกรรมยุคหลังจนกลายเป็นภาษาอิตาเลียนสมัยใหม่ นอกจากนี้ พระองค์ยังเป็นกษัตริย์พระองค์แรกที่ประกาศห้ามการไต่สวนโดยการทดสอบทรมาน (trial by ordeal) อย่างเป็นทางการ ซึ่งในยุคนั้นเริ่มถูกมองว่าเป็นความเชื่องมงาย
ฟรีดริชที่ 2 ได้รับราชาภิเษกเป็นจักรพรรดิโรมันศักดิ์สิทธิ์โดยพระสันตะปาปา เมื่อ พ.ศ. 1743 พระองค์มีความปรารถนาสูงยิ่งใคร่ที่จะผนึกอำนาจจักรวรรดิในอิตาลีให้เป็นอันหนึ่งอันเดียวกันโดยอาศัยอิทธิพลของพระสันตะปาปา พระองค์ได้อุทิศพระวรกายเป็นอย่างมากในความพยายามขยายอาณาเขตอิตาลี แต่แผนของพระองค์ทำให้เมืองต่างๆ ที่ขึ้นอยู่กับแคว้นลอมบาร์ดต่อต้านไม่พอใจ รวมทั้งองค์พระสันตปาปาด้วย เมื่อทรงเป็นผู้นำทัพในสงครามครูเสดครั้งที่ 6 เมื่อ พ.ศ. 1771 (ค.ศ. 1228) พระองค์ทรงยึดเมืองเยรูซาเลมและตั้งตนขึ้นเป็นกษัตริย์แห่งเยรูซาเลมเมื่อ พ.ศ. 1772 เมื่อเสด็จกลับถึงอิตาลีจากการสงคราม พระองค์กลับต้องมาต่อสู้ขัดแย้งกับองค์พระสันตะปาปาจนสิ้นพระชนม์
จักรพรรดิฟรีดริชที่ 2 เสด็จสวรรคตลงเมื่อปี พ.ศ. 1793 ตรงกับรัชสมัยของพ่อขุนศรีอินทราทิตย์ ปฐมกษัตริย์แห่งราชวงศ์พระร่วง (สถาปนาราชวงศ์ พ.ศ. 1792)